Bruce vaatas nüüd mulle tulivihaselt otsa, silmad nagu vampiiril öös. "Ja see Tallinn on üks (otsib sõnu ja vehib kätega) absurdne koht! Millised hinnad! Tallinn on Euroopa mõistes täiesti keskmine linn, peale vanalinna pole seal mitte midagi muud vaadata. Aga hinnad olid nagu Londonis. Kui ma nii palju kulutada tahan, siis miks ma pean minema Tallinna? Ma lähen siis  parem Pariisi  või Rooma. Kopenhaagen oli mitu korda ilusam ja hulka odavam...," oli ta täiesti endast väljas. "Muud teil seal pole kui ilusad naised ja korralikul britil pole seal eriti mitte midagi teha, kui sa just pruuti või armukest ei otsi."